Griff Aviation

Griff Aviation AS (tidligere Magic Innovation AS) er et norsk selskap som designer og utvikler droner for det profesjonelle markedet.

Griff Aviation ble startet i desember 2015 av Leif Johan Holand, og har base i Sykkylven i Møre og Romsdal. Ideen til selskapet kom da filmselskapet Holand arbeidet i trengte en drone med stor lastekapasitet, men ikke lykkes i å finne noen leverandør av slike. Holand startet da opp et eget selskap for å utvikle og kommersialisere slike, med støtte fra Innovasjon Norge og Sykkylven Næringsutvikling.

Selskapets første produkt ble Griff 300, en drone som kan løfte en nyttelast på 225 kg. Neste planlagte produkt er Griff 800, en drone som er planlagt å kunne løfte 800 kg (inkludert sin egen masse). Med lanseringen av Griff 300 var det første gang siden 1938 at et norskbygget luftfartøy ble sertifisert.

 Referanser 


 Eksterne lenker 

Kategori:Norske industriselskaper
Kategori:Norsk luftfart
Kategori:Næringsliv i Sykkylven
Kategori:Etableringer i 2015